b"\n_START_ARTICLE_\nGens Du\xc3\xadlia\n_START_PARAGRAPH_\nLa gens Du\xc3\xadlia (en llat\xc3\xad: gens Duilia) va ser una gens romana d'origen plebeu. El primer membre destacat va ser Marc Duili I, amb el c\xc3\xa0rrec de trib\xc3\xba de la plebs l'any 471 aC. Al segle III aC, Gai Duili va ser c\xc3\xb2nsol i dictador.\n_START_SECTION_\nOrigen\n_START_PARAGRAPH_\nL'origen plebeu queda confirmat per Marc Duili, ja que a les eleccions al c\xc3\xa0rrec de trib\xc3\xba de la plebs nom\xc3\xa9s es podien presentar membres de fam\xc3\xadlies plebees. Tamb\xc3\xa9 Dion\xc3\xads d'Halicarn\xc3\xa0s va fer notar l'origen plebeu de la gens escrivint sobre el decemvir Caeso Duilius. Titus Livi confirma aquesta afirmaci\xc3\xb3 sobre el decemvir i, a m\xc3\xa9s, va escriure que Gaius Duilius, el trib\xc3\xba militar era plebeu.\n_START_SECTION_\nPraenomina usats per la gens Du\xc3\xadlia\n_START_PARAGRAPH_\nEls praenomen m\xc3\xa9s emprats per la gens Du\xc3\xadlia s\xc3\xb3n: Marcus (\xc2\xabrelacionat amb el d\xc3\xa9u Mart\xc2\xbb), Caeso (potser amb el significat de \xc2\xabtallar\xc2\xbb o \xc2\xabulls d'olor blau gris\xc3\xb3s\xc2\xbb) i Gaius (\xc2\xabalegre\xc2\xbb).\n_START_SECTION_\nBranques de la gens Du\xc3\xadlia\n_START_PARAGRAPH_\nNom\xc3\xa9s es coneix un cognomen que portessin en aquesta gens: Longus."